Castel Vecchio

Castel Vecchio ili Castelvecchio (na italijanskom: "Stari zamak"), prvotno poznat kao Castello di San Martino in Aquaro je zamak u italijanskom gradu Veroni. Smatra se jednom od najvažnijih vojnih građevina porodice Della Scala (Scaligeri), koja je vladala Veronom u srednjem vijeku. Počeo ga je graditi gospodar Cangrande II della Scala zajedno s istoimenim mostom godine 1354. a dovršen je 1376. godine. Kasnije, za vrijeme mletačke vlasti, dograđen je kako bi se iz njega mogli koristiti topovi. Godine 1797. je za vrijeme francuskih revolucionarnih ratova oštećen od strane Napoleona Bonaparte prilikom gušenja lokalne pobune zvane Veronska večernja. Danas se u njemu nalazi Muzej Castelvecchio.